पाएं अपने शहर की ताज़ा ख़बरें और फ्री ई-पेपरडाउनलोड करें
मंडल कारा चनावे में जेल प्रशासन के द्वारा सभी बंदियों का शत प्रतिशत कोविड-19 का टीकाकरण सुनिश्चित करने का लक्ष्य रखा है एवं इसके लिए सभी संभव प्रयास कर रहा है। जेल अधीक्षक अमित कुमार ने बताया कि टीकाकरण हेतु बंदियों का अधिसूचित किसी एक दस्तावेज की छाया प्रति और उनके घर का मोबाइल नंबर की आवश्यकता है। कारा के बहुत सारे बंदियों के पास वर्तमान में ये दस्तावेज उपलब्ध नहीं है। इसलिए कारा प्रशासन के द्वारा विगत 1 सप्ताह से मिशन मोड में सभी बंदियों को उनके घर फोन करने हेतु मुफ्त दूरभाष सुविधा उपलब्ध कराई गई है।
ताकि उनके परिजन कारा के व्हाट्सएप पर दस्तावेज भेज सके और उनका टीकाकरण हो सके। परंतु बहुत सारे बंदी ऐसे हैं जिन्हें घर का मोबाइल नंबर याद नहीं है। अधिकांश बंदी महिलाओं के साथ यह समस्या है। इसलिए एकमात्र उपाय यह बचता है कि बंदियों के परिवार के पास किसी अन्य माध्यम से तुरंत सूचना भेजी जाए। ऐसे बंदियों से पत्र लिखवाया जा रहा है । वर्तमान में कारा को पुरूष 456 महिला 26 कुल 482 आधार कार्ड व्हाट्सएप पर प्राप्त हो चुके हैं। जिन बंधुओं का आधार कार्ड प्राप्त हो चुका है उनके शीघ्रातिशीघ्र टीकाकरण हेतु प्रयास किया जा रहा है। वर्तमान में कुल 228 महिला एवं पुरुष बंदियों का टीकाकरण करवाया जा चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn